Kjersti Ericsson
Store norske leksikon,Historie,Norsk og nordisk historie,Norges historie,Biografier i nyere norsk historie
Kjersti Ericsson er en norsk psykolog, lyriker og tidligere politiker i Arbeidernes Kommunistparti (AKP). Hun var førsteamanuensis ved Universitetet i Oslo fra 1981, og ble professor i kriminologi i 1997.
Hun var partileder i AKP (marxisme-leninisme) fra 1984 til 1988, og nestleder fra 1980 til 1984. I 1968 debuterte hun som lyriker, og har siden utgitt en rekke diktsamlinger. Hun har også utgitt romanene Far og mor (1998), Hekketid (2001) og Hjemkomst (2005) – en innsiktsfull skildring om de såkalte Lebensborn-barna som ble hentet til Norge fra Tyskland etter den andre verdenskrig, oppvekstromanen Gunhild fra Vakkerøya (2008), samt Alene (2011) og Den hjelpsomme okkupanten (2017).Kjersti Ericsson har også gitt ut en rekke faglitterære bøker og politiske skrifter, blant annet Søstre, kamerater (1987), Drift og dyd. Kontrollen av jenter på femtitallet (1997), Krigsbarn i fredstid (2005) og Samfunnets stebarn (2009). Les mer i Store norske leksikon Arbeidernes Kommunistparti krigsbarn kriminologi Eksterne lenker Universitetsforlagets forfatterside om Kjersti Ericsson